
Įsakymas paskelbtas: Žin. 2012, Nr. 16-707, i. k. 1122210ISAK00003-80

LIETUVOS RESPUBLIKOS SUSISIEKIMO MINISTRO
Į S A K Y M A S

DĖL KELEIVIŲ VEŽIMO LENGVAISIAIS AUTOMOBILIAIS TAKSI TAISYKLIŲ PATVIRTINIMO

2012 m. sausio 27 d. Nr. 3-80
Vilnius

Vadovaudamasis Lietuvos Respublikos kelių transporto kodekso (Žin., 1996, Nr. 119-2772; 2002, Nr. 37-1342) 18 straipsnio 1 dalimi:
. T v i r t i n u Keleivių vežimo lengvaisiais automobiliais taksi taisykles (toliau – Taisyklės) (pridedama).
. N u s t a t a u, kad taksometrai turi atitikti Valstybinės metrologijos tarnybos prie Lietuvos Respublikos aplinkos ministerijos direktoriaus 2006 m. kovo 30 d. įsakymo Nr. V-31 (Žin., 2006, Nr. 40-1451) reikalavimus.
. P r i p a ž į s t u netekusiais galios:
. Lietuvos Respublikos susisiekimo ministerijos 1997 m. balandžio 15 d. įsakymą Nr. 130 „Dėl Leidimų vežti keleivius reguliaraus susisiekimo kelių transporto maršrutais išdavimo ir naudojimo taisyklių, Keleivių ir bagažo vežimo kelių transportu taisyklių ir Keleivių vežimo lengvaisiais automobiliais-taksi taisyklių patvirtinimo“ (Žin., 1997, Nr. 34-859);
. Lietuvos Respublikos susisiekimo ministerijos 1998 m. vasario 12 d. įsakymą Nr. 54 „Dėl Keleivių vežimo lengvaisiais automobiliais-taksi taisyklių dalinio pakeitimo ir papildymo“ (Žin., 1998, Nr. 19-483);
. Lietuvos Respublikos susisiekimo ministerijos 1998 m. lapkričio 24 d. įsakymą Nr. 461 „Dėl Keleivių vežimo lengvaisiais automobiliais-taksi taisyklių dalinio pakeitimo“ (Žin., 1998, Nr. 108-2977);
. Lietuvos Respublikos susisiekimo ministro 2003 m. kovo 14 d. įsakymą Nr. 3-156 „Dėl Lietuvos Respublikos susisiekimo ministro 1997 m. balandžio 15 d. įsakymo Nr. 130 „Dėl Leidimų vežti keleivius reguliaraus susisiekimo kelių transporto maršrutais išdavimo ir naudojimo taisyklių, Keleivių ir bagažo vežimo kelių transportu taisyklių ir Keleivių vežimo lengvaisiais automobiliais-taksi taisyklių patvirtinimo“ pakeitimo“ (Žin., 2003, Nr. 30-1267).
. Šis įsakymas įsigalioja 2012 m. gegužės 1 d.

. 

. Keleivių vežimo lengvaisiais automobiliais taksi taisyklės (toliau – šios taisyklės) nustato keleivių vežimo lengvaisiais automobiliais taksi (toliau – taksi) tvarką ir, vadovaujantis Lietuvos Respublikos kelių transporto kodekso (Žin., 1996, Nr. 119-2772) (toliau – Kodeksas) 4 straipsnio 2 dalimi, yra privalomos savivaldybėms, vežėjams, taksi vairuotojams (toliau – vairuotojai), taip pat keleiviams, besinaudojantiems taksi paslaugomis.
. Vežėjai vežti keleivius taksi gali tik turėdami Susisiekimo ministerijos nustatyta tvarka išduotą leidimą vežti keleivius lengvuoju automobiliu taksi.
. Vairuotojais gali dirbti asmenys, turintys ne trumpesnį kaip trejų metų automobilio vairavimo stažą.
. Vežėjai ir vairuotojai privalo užtikrinti keleivių, vežamų taksi, saugumą ir kultūringą aptarnavimą. Darbo metu vairuotojai turi būti nepriekaištingai apsirengę.
5. Neteko galios nuo 2013-02-15
Punkto naikinimas:
Nr. 3-79,
2013-02-08,
Žin. 2013,
Nr.
17-859 (2013-02-14), i. k. 1132210ISAK00003-79        
Punkto pakeitimai:
Nr. 3-604,
2012-09-13,
Žin., 2012, Nr.
108-5489 (2012-09-19), i. k. 1122210ISAK0003-604            

. Taksometras negali būti naudojamas kitokiems atsiskaitymams, išskyrus už taksi paslaugas.
. Šiose taisyklėse vartojamos sąvokos:
. taksi dispečerinė – taksi vežėjo ar kito fizinio ar juridinio asmens, su kuriuo vežėjas yra sudaręs sutartį, taksi užsakymų valdymo centras, kuriame ryšio priemonėmis priimami keleivių užsakymai;
. taksi užsakymas – ryšio priemonėmis sudaryta taksi vežėjo ir keleivio sutartis, pagal kurią vežėjas įsipareigoja sutartomis sąlygomis suteikti taksi paslaugą, o keleivis – sumokėti už ją;
. taksi paslauga – keleivio ir bagažo vežimas taksi, keleivio laukimas esant įjungtam taksometrui, važiavimas pagal taksi užsakymą, keleivių laukimas taksi stotelėje;
. taksi stotelė – Kelių eismo taisyklėse, patvirtintose Lietuvos Respublikos Vyriausybės 2002 m. gruodžio 11 d. nutarimu Nr. 1950 (Žin., 2003, Nr. 7-263; 2008, Nr. 88-3530), nustatytu ženklu pažymėta taksi stovėjimo vieta;
. taksometras – įtaisas, kuris pagal nuotolinio signalo generatoriaus signalą apskaičiuoja ir rodo kelionės kainą pagal nuotolį ir (arba) kelionės trukmę;
. taksometro registracijos liudijimas – dokumentas, kuriame pateikiami taksometro atpažinties ir registravimo duomenys;
. spausdintuvas – įrenginys, išspausdinantis pinigų priėmimo kvitą iš karto po taksi paslaugos suteikimo. 
Punkto pakeitimai:
Nr. 3-604,
2012-09-13,
Žin., 2012, Nr.
108-5489 (2012-09-19), i. k. 1122210ISAK0003-604            

. Kitos šiose taisyklėse vartojamos sąvokos suprantamos taip, kaip apibrėžta Kodekse.

. 

. Taksi privalo:
. atitikti Techninius motorinių transporto priemonių ir jų priekabų reikalavimus, patvirtintus Valstybinės kelių transporto inspekcijos prie Susisiekimo ministerijos viršininko 2008 m. liepos 29 d. įsakymu Nr. 2B-290 (Žin., 2008, Nr. 88-3550);
. turėti taksi salono priekyje keleiviams gerai matomoje vietoje įrengtą, Valstybinės mokesčių inspekcijos prie Lietuvos Respublikos finansų ministerijos (toliau – VMI) nustatyta tvarka teritorinėje valstybinėje mokesčių inspekcijoje (toliau – TVMI) vežėjo vardu įregistruotą (apie tai pažymint taksometro registracijos liudijime), techniškai tvarkingą, metrologiškai patikrintą, turintį nustatytą patikros žymenį taksometrą. Šis įtaisas turi valdyti išorinę šviesinę signalizaciją ženkle-plafone, kuri rodytų automobilio užimtumą: taksi užimtas – ženklas-plafonas neapšviestas, taksi laisvas – ženklas-plafonas apšviestas. Jei taksometras naudojamas su spausdintuvu, jis turi būti prijungtas taip, kad jo nesant arba jam veikiant netinkamai taksometras turi neveikti;
. turėti pramoniniu būdu pagamintą ženklą-plafoną su užrašu TAKSI, kuris turi būti nuimtas eksploatuojant automobilį, kai juo neteikiamos taksi paslaugos;
. būti apipavidalintas pagal Keleivinio kelių transporto priemonių apipavidalinimo nuostatų, patvirtintų Lietuvos Respublikos susisiekimo ministerijos 1998 m. vasario 12 d. įsakymu Nr. 55 (Žin., 1998, Nr. 24-628; 2003, Nr. 30-1266), reikalavimus.
. Taksometras gali būti naudojamas, techniškai prižiūrimas, parduodamas, įrengiamas, įregistruojamas ir (ar) išregistruojamas TVMI, tik turint tinkamai užpildytą taksometro registracijos liudijimą.
. Vadovaujantis Kasos aparatų diegimo ir naudojimo tvarkos aprašo, patvirtinto Lietuvos Respublikos Vyriausybės 2002 m. rugpjūčio 13 d. nutarimu Nr. 1283 (Žin., 2002, Nr. 82-3522; 2005, Nr. 97-3654), nuostatomis, turi būti pildomas kiekvieno taksometro kasos operacijų žurnalas, kurio registravimo ir pildymo tvarką nustato VMI.
. Savivaldybių institucijos gali priimti vežėjams privalomus sprendimus, kuriais būtų siekiama didinti eismo ir vairuotojų saugumą, gerinti aplinkos apsaugą ar keleivių aptarnavimo kokybę. Šie sprendimai neturi sudaryti kliūčių keleivių vežimo taksi verslui plėtoti ir nevienodų konkurencijos sąlygų.

. 

. Taksi stotelėse turi būti įrengtas kelio ženklas „Taksi stotelė“ su stotelės pavadinimu. Po ženklu gali būti tvirtinama lentelė su papildoma informacija keleiviams (pvz., išrašas iš šių taisyklių, informacija apie taksi užsakymą, leidžiamų stovėti taksi skaičius ir pan.).
. Savivaldybės teritorijoje visi taksi vežėjai turi teisę naudotis visomis taksi stotelėmis. 
Punkto pakeitimai:
Nr. 3-79,
2013-02-08,
Žin., 2013, Nr.
17-859 (2013-02-14), i. k. 1132210ISAK00003-79            

. Taksi gali stovėti ir bet kurioje miesto vietoje, jeigu to nedraudžia Kelių eismo taisyklės.

. 

. Savivaldybių institucijos savo savivaldybės teritorijoje gali nustatyti maksimalų taksi skaičių (kvotą).
. Teikti taksi paslaugas galima tik leidimą vežti keleivius lengvuoju automobiliu taksi išdavusios savivaldybės teritorijoje. Leidžiama nuvežti keleivius į bet kurią Lietuvos Respublikos vietą, tačiau draudžiama teikti taksi paslaugas (išskyrus keleivio laukimą su įjungtu taksometru) kitos savivaldybės teritorijoje, išskyrus atvejus, kai miesto ir šio miesto rajono savivaldybių institucijos dėl to susitaria.
. Taksi vežamų keleivių skaičius negali būti didesnis kaip automobilio gamintojo nustatytas sėdimų vietų keleiviams skaičius.
. Keleiviai į taksi priimami taksi stotelėse arba ten, kur sustoti nedraudžia Kelių eismo taisyklės.
. Vairuotojai laukti keleivių privalo sėdėdami prie taksi vairo. Pasirinkti keleivius savo nuožiūra vairuotojams draudžiama.
. Naudotis taksi be eilės turi teisę asmenys, nukentėję nelaimingų atsitikimų metu, kuriems reikalinga skubi medicinos pagalba, neįgalieji, turintys akivaizdžių sveikatos sutrikimo požymių, asmenys su mažamečiais vaikais ir nėščios moterys.
. Vairuotojas privalo vežti keleivį į jo pageidaujamą vietą trumpiausiu keliu arba paties keleivio nurodytu maršrutu. Savo iniciatyva imti bendrakeleivius į užimtą taksi vairuotojui draudžiama. Bendrakeleiviai į užimtą taksi gali būti paimti tik pirmajam keleiviui paprašius.
. Taksi salone leidžiama vežtis lagaminus, ryšulius, paketus, televizorius, radijo imtuvus, skalbimo mašinas, kitą buitinę techniką minkštoje pakuotėje, taip pat šunis su antsnukiais ir kitus kambarinius gyvūnus ir paukščius atitinkamoje taroje. Gyvūnų savininkai privalo turėti užtiesalą sėdynėms uždengti. Šunų savininkai privalo turėti dokumentus, kuriuose nurodoma šuns sveikatos būklė ir skiepų žymos.
. Taksi bagažinėje leidžiama vežti krovinį ar bagažą, neviršijantį automobilio leidžiamo apkrovimo ir netrukdantį uždaryti bagažinę. Vežėjai, įsirengę dviračių laikiklius, gali vežti dviračius, tačiau jie neturi užstoti taksi atpažinimo ženklo-plafono.
. Taksi draudžiama:
. rūkyti, gerti alkoholinius gėrimus, garsiai klausyti radijo imtuvo arba magnetofono ar kitaip trikdyti rimtį, gadinti taksi įrenginius;
. vežti keleivius nešvariais drabužiais, taip pat keleivius, vežančius griozdiškus daiktus, ribojančius matomumą vairuotojui, degias, sprogstamąsias, nuodingas ir dvokiančias medžiagas ir kitus daiktus, galinčius sugadinti ar suteršti taksi įrenginius, sėdynes ar apmušalus.
. Vairuotojas darbo metu privalo turėti ir kontrolę vykdantiems pareigūnams reikalaujant pateikti:
. vairuotojo pažymėjimą;
. transporto priemonės (taksi) registracijos liudijimą;
. techninės apžiūros rezultatų kortelę (ataskaitą);
. transporto priemonių savininkų ir valdytojų civilinės atsakomybės privalomojo draudimo liudijimą (polisą);
. leidimą vežti keleivius lengvuoju automobiliu taksi;
. taksometro patikros sertifikatą;
. taksi vairuotojo atestavimo liudijimą (jei savivaldybių institucijų nustatyta tvarka jis yra būtinas);
26.8. Neteko galios nuo 2013-02-15
Punkto naikinimas:
Nr. 3-79,
2013-02-08,
Žin. 2013,
Nr.
17-859 (2013-02-14), i. k. 1132210ISAK00003-79        

. šių taisyklių 1 priede nustatytos formos taksi vairuotojo kortelę, pritvirtintą taksi salono priekyje keleiviams gerai matomoje vietoje, kurioje nurodyti vežėjo nustatyti taksi tarifai, vežėjo ir vairuotojo rekvizitai, priklijuota vairuotojo nuotrauka;
. šių taisyklių 2 priede nustatytos pavyzdinės formos taksometro registracijos liudijimą;
. pinigų priėmimo kvitus, jei taksometras naudojamas be spausdintuvo. Pinigų priėmimo kvito naudojimo, išrašymo ir apskaitos ypatumus reglamentuoja Pinigų priėmimo ir pinigų išmokėjimo kvitų naudojimo, išrašymo ir apskaitos taisyklės, patvirtintos Lietuvos Respublikos finansų ministro 2002 m. spalio 30 d. įsakymu Nr. 340 (Žin., 2002, Nr. 105-4709; 2005, Nr. 101-3771); 
Punkto pakeitimai:
Nr. 3-604,
2012-09-13,
Žin., 2012, Nr.
108-5489 (2012-09-19), i. k. 1122210ISAK0003-604            

. vežėjo pasirinktos formos užpildytą kelionės lapą;
. taksometro kasos operacijų žurnalą;
. šias taisykles;
. kitus teisės aktais numatytus dokumentus.

. 

. Keleivių vežimo taksi tarifus, kurie turi būti nurodyti taksi vairuotojo kortelėje, nustato vežėjas ir apie juos informuoja savivaldybės instituciją arba jos įgaliotą įstaigą. Nustatyti tarifai pradedami taikyti po 5 darbo dienų, kai savivaldybės institucija arba jos įgaliota įstaiga yra apie juos informuojama.
. Vežėjai nustato šiuos vežimo taksi tarifus:
. vienkartinį mokestį už įsėdimą;
. už nuvažiuoto kelio 1 km;
. už prastovą laukiant keleivio arba jį aptarnaujant;
. už taksi iškvietimą.
. Vežėjams nustatyti tarifus tam tikram maršrutui draudžiama.
. Tarifai gali būti diferencijuojami nakties valandoms, poilsio ir švenčių dienoms (nurodant taksi vairuotojo kortelėje, nuo kurios iki kurios valandos) ir užmiesčio kelionėms, taip pat gali būti nustatomi vežimo taksi tarifai su nuolaida. 
Punkto pakeitimai:
Nr. 3-604,
2012-09-13,
Žin., 2012, Nr.
108-5489 (2012-09-19), i. k. 1122210ISAK0003-604            

. Už savivaldybės nustatytą apmokamą įvažiavimą į kai kurias miesto vietas ar kelius privalo mokėti keleivis.
. Vairuotojai privalo laikytis vežėjo nustatytų tarifų, o užmokestį iš keleivių už vežimą taksi turi imti tik pagal taksometro parodymus.
. Keleiviui įlipus į taksi, prieš pradedant važiuoti įjungiamas taksometras, kuris turi rodyti vienkartinį užmokestį už įsėdimą. Iškviesto taksi taksometras turi rodyti užmokestį už taksi iškvietimą.
. Jeigu kartu važiavę keleiviai atsiskaito atskirai, užmokestis tarp jų dalijamas proporcingai nuvažiuotam keliui. Vairuotojui apmokama taksometro rodoma suma nepriklausomai nuo tuo metu važiavusių keleivių skaičiaus.
. Priėmęs užsakymą ir nuvykęs į vietą, vairuotojas privalo laukti keleivio 15 min. nuo sutarto laiko. Keleivis, atsisakęs naudotis sutartu laiku atvykusiu taksi, privalo vairuotojui sumokėti už taksi iškvietimą.
. Už važiavimą taksi mieste atsiskaitoma kelionei pasibaigus. Važiuojant už miesto, orientacinę kelionės kainą keleivis turi sumokėti iš anksto, o visiškai atsiskaito nuvežus į vietą. Taksometras sustabdomas suteikus taksi paslaugą, o išjungiamas – keleiviui sumokėjus taksometro rodomą sumą.
. Jei dėl blogo kelio keleivio negalima nuvežti į reikiamą vietą, keleivis sumoka vairuotojui pagal taksometrą tik už faktišką ridą. Už taksi prastovą dėl automobilio techninio gedimo keleivis nemoka.
. Keleiviui sumokėjus taksometro rodomą sumą, vairuotojas privalo jam išduoti pinigų priėmimo kvitą. 
Punkto pakeitimai:
Nr. 3-604,
2012-09-13,
Žin., 2012, Nr.
108-5489 (2012-09-19), i. k. 1122210ISAK0003-604            

. Vairuotojui draudžiama vežti keleivius taksi neįjungus taksometro. Taip pat draudžiama atsisakyti vežti keleivius trumpais atstumais ar reikalauti didesnio užmokesčio, nei rodo taksometras.
. 

. Vairuotojas, radęs taksi paliktus daiktus, surašo laisvos formos aktą smulkiai juos aprašydamas, nurodo radimo aplinkybes. Daiktus su aktu atiduoda vežėjui arba jo atsakingam asmeniui, o rastus dokumentus, ginklus, šaudmenis tuoj pat perduoda policijai.
. Taksi rasti daiktai saugomi 6 mėnesius, greitai gendantis turtas – iki 24 valandų, o po to realizuojami Lietuvos Respublikos teisės aktų nustatyta tvarka.
. Keleivis pastebėjęs, kad pamiršo taksi daiktus, turi kreiptis į vežėją. Daiktai grąžinami savininkui, bet prieš tai jis turi atlyginti daikto išlaikymo ir kitas su radiniu susijusias išlaidas.

. 

. Keleivių vežimą taksi kontroliuoja savivaldybių institucijų arba jų įgaliotų įstaigų kontrolės tarnybų pareigūnai, policijos ir kiti kontrolę vykdantys pareigūnai, turintys specialius pažymėjimus, taip pat vežėjų arba jų įgaliotų juridinių asmenų transporto kontrolę vykdantys darbuotojai. Šių asmenų stabdomas taksi vairuotojas privalo nedelsdamas sustabdyti transporto priemonę. 
Punkto pakeitimai:
Nr. 3-79,
2013-02-08,
Žin., 2013, Nr.
17-859 (2013-02-14), i. k. 1132210ISAK00003-79            

. Kontrolę vykdantys pareigūnai tikrina:
. kaip vežėjai, vairuotojai ir keleiviai laikosi šių taisyklių;
. ar vairuotojai dirba turėdami leidimą vežti keleivius lengvuoju automobiliu taksi, ar turi kitus būtinus dokumentus;
. ar taksi atitinka šių taisyklių II skyriuje nustatytus reikalavimus;
. ar vairuotojai laikosi vežėjo patvirtintų tarifų ir neima iš keleivių didesnio, negu nustatyta, ir neatitinkančio taksometro parodymų užmokesčio;
. ar vežėjai ir vairuotojai laikosi darbo ir poilsio režimo normų.

. 

. Už šių taisyklių pažeidimus vežėjai, vairuotojai ir keleiviai atsako Lietuvos Respublikos teisės aktų nustatyta tvarka.
. Surašytas administracinio teisės pažeidimo protokolas keleivio neatleidžia nuo pareigos sumokėti už suteiktą taksi paslaugą.
. Vežėjai privalo nustatyti vairuotojų nepriekaištingo ir paslaugaus elgesio su keleiviais taisykles. Gavę informaciją apie šių taisyklių pažeidimus, vežėjai privalo nedelsdami ištirti vairuotojų netinkamo elgesio su keleiviais aplinkybes ir joms pasitvirtinus imtis įstatymų numatytų poveikio priemonių.

_________________

Keleivių vežimo lengvaisiais automobiliais 
taksi taisyklių
 priedas




			____________________	____________________	(vežėjo pavadinimas, adresas, telefono numeris)			LEIDIMO VEŽTI KELEIVIUS LENGVUOJU AUTOMOBILIU TAKSI Nr. ______		PASLAUGŲ TARIFAI:			
			VIENKARTINIS MOKESTIS UŽ ĮSĖDIMĄ	__ Lt	
			UŽ NUVAŽIUOTO KELIO 1 KM DIENĄ *	__ Lt	
			UŽ NUVAŽIUOTO KELIO 1 KM NAKTĮ **	__ Lt	
			UŽ NUVAŽIUOTO KELIO 1 KM UŽMIESTYJE	__ Lt	
			UŽ ____ MIN. PRASTOVĄ	__ Lt	
			UŽ TAKSI IŠKVIETIMĄ (IR KT.)	* nuo ____ iki ____ val.	** nuo ____ iki ____ val. bei poilsio ir švenčių dienomis	__ Lt	
		vairuotojo nuotrauka 3040 mm		JUS APTARNAUJA	VAIRUOTOJAS:		__________	(vardas, pavardė)			ATSAKINGAS ASMUO:		_________________	(parašas, pareigos, vardas, pavardė)	A.V.	Užpildymo data _________	



Pastabos:
1. Kortelės matmenys – 100  200 mm.
2. Rekomenduojama korteles gaminti iš standaus popieriaus ir laminuoti užpildžius bei priklijavus nuotrauką.

_________________



Keleivių vežimo lengvaisiais automobiliais 
taksi taisyklių
 priedas



TAKSOMETRO REGISTRACIJOS LIUDIJIMAS

_____________________________________________
(modelis, gamintojas)

_____________________________________________
(korpuso Nr.)

Serija ___ Nr. ________

______________________
(dokumento sudarymo vieta)

I. DUOMENYS APIE TAKSOMETRO NAUDOTOJĄ, ĮRENGIMO VIETĄ, ĮREGISTRAVIMĄ IR IŠREGISTRAVIMĄ TERITORINĖJE VALSTYBINĖJE MOKESČIŲ INSPEKCIJOJE

Vežėjo pavadinimas, įmonės kodas arba vardas ir pavardė, jei vežėjas fizinis asmuo, adresas, telefono numeris	Taksi markė ir valst. Nr.	Bendras kilometrų skaičius,	bendra pinigų suma 	Vežėjo parašas, data	Taksometrą įrengusios įgaliotos įmonės pavadinimas, įmonės kodas, taksometro konstanta, specialisto vardas, pavardė, parašas, data	Taksometras įregistruotas	Taksometras išregistruotas
1	2	3	4	5	6	7
						
						
						
						
						
						
						
						
						
						
						
						



II. TAKSOMETRO PATIKROS DUOMENYS


Data	Taksometro konstanta	Atžyma apie plombavimą	(atžymos apie plombos pažeidimą, jei jis yra, plombavimo data ir tikrintojo žyma)	Patikros žymens ir / arba patikros sertifikato numeris ir data	Patikros galiojimo data*	Paskirtosios įstaigos pavadinimas, įgalioto atstovo pareigos, vardas ir pavardė	Parašas
						
						
						
						
						
						
						
						


* Periodinė patikra atliekama Valstybinės metrologijos tarnybos nustatytu periodiškumu.

III.  ĮRAŠAI APIE TAKSOMETRO REMONTĄ IR PASTABOS

_	
_	
_	
____________	(pareigų pavadinimas)	____________	(parašas)	_______________	(vardas ir pavardė)


20___ m. _____________   _____ d. 
_	
_	
_	
____________	(pareigų pavadinimas)	____________	(parašas)	_______________	(vardas ir pavardė)


20___ m. _____________   _____ d. 

_	
_	
_	
____________	(pareigų pavadinimas)	____________	(parašas)	_______________	(vardas ir pavardė)


20___ m. _____________   _____ d. 

_	
_	
_	
____________	(pareigų pavadinimas)	____________	(parašas)	_______________	(vardas ir pavardė)


20___ m. _____________   _____ d. 

_	
_	
_	
____________	(pareigų pavadinimas)	____________	(parašas)	_______________	(vardas ir pavardė)


20___ m. _____________   _____ d. 

TAKSOMETRO REGISTRACIJOS LIUDIJIMO PILDYMO REIKALAVIMAI

1. Taksometro registracijos liudijimo titulinį lapą pirmos taksometro registracijos metu užpildo teritorinės valstybinės mokesčių inspekcijos (toliau – TVMI) darbuotojas. 
2. Taksometro registracijos liudijimo I skyriaus „Duomenys apie taksometro naudotoją, įrengimo vietą, įregistravimą ir išregistravimą teritorinėje valstybinėje mokesčių inspekcijoje“ 1–4 skiltis pildo vežėjas arba jo įgaliotas asmuo, kuriam pavesta vadovauti keleivių vežimo veiklai (toliau – vežėjas). Jose nurodomas vežėjo pavadinimas, įmonės kodas arba vardas ir pavardė, jei vežėjas fizinis asmuo, adresas, telefono numeris, taksi, kuriame taksometras bus naudojamas, markė ir valstybinis numeris, bendras kilometrų skaičius ir bendra pinigų suma, užregistruota taksometru jo registravimo TVMI momentu, pasirašoma. Vežėjas parašu patvirtina, kad nurodyti duomenys yra teisingi. 5 skiltį pildo taksometrą įrengusios įgaliotos įmonės specialistas, kurioje nurodo įmonės pavadinimą, įmonės kodą, taksometro konstantą, savo vardą, pavardę, datą ir pasirašo. Taksometrą įrengusios įgaliotos įmonės specialistas parašu patvirtina, kad taksometras yra techniškai tvarkingas, jo parametrai atitinka nustatytus reikalavimus, įrengimo vieta ir eksploatavimo sąlygos atitinka gamintojo reikalavimus ir naudotojo poreikius, užplombuotas pagal plombavimo planą. 6 ir 7 skiltis pildo TVMI darbuotojas, kuriose nurodo taksometro įregistravimo ar išregistravimo TVMI registracijos numerį, TVMI pavadinimą, savo vardą, pavardę, datą ir pasirašo. 
3. Taksometro registracijos liudijimo II skyrių „Taksometro patikros duomenys“ pildo Valstybinės metrologijos tarnybos paskirtosios įstaigos, atlikusios taksometro metrologinę patikrą, įgaliotas atstovas. 
4. Taksometro registracijos liudijimo III skyrių „Įrašai apie taksometro remontą ir pastabos“ pildo taksometro remontą atlikęs asmuo, kuriame įrašo informaciją apie kiekvieną taksometro remontą, kurio metu buvo nuimtos apsauginės plombos, datą, savo vardą, pavardę ir pasirašo.
5. Taksometro registracijos liudijimo puslapiai turi būti sunumeruoti, paskutiniame lape nurodant lapų skaičių. Taksometro registracijos liudijimas gali būti papildomas atitinkamo skyriaus trūkstamais lapais. Visi įrašai turi būti rašomi juodu arba tamsiai mėlynu rašikliu ir patvirtinami parašais. Taisymai turi būti patvirtinti parašu ir nurodyta data.
_________________
3 priedas. Neteko galios nuo 2012-11-01
Priedo naikinimas:
Nr. 3-604,
2012-09-13,
Žin. 2012,
Nr.
108-5489 (2012-09-19), i. k. 1122210ISAK0003-604        



Pakeitimai:

1.

                    Lietuvos Respublikos susisiekimo ministerija, Įsakymas
                
Nr. 3-604,
2012-09-13,
Žin., 2012, Nr.
108-5489 (2012-09-19), i. k. 1122210ISAK0003-604                
Dėl Lietuvos Respublikos susisiekimo ministro 2012 m. sausio 27 d. įsakymo Nr. 3-80 "Dėl Keleivių vežimo lengvaisiais automobiliais taksi taisyklių patvirtinimo" pakeitimo

2.

                    Lietuvos Respublikos susisiekimo ministerija, Įsakymas
                
Nr. 3-79,
2013-02-08,
Žin., 2013, Nr.
17-859 (2013-02-14), i. k. 1132210ISAK00003-79                
Dėl Lietuvos Respublikos susisiekimo ministro 2012 m. sausio 27 d. įsakymo Nr. 3-80 "Dėl Keleivių vežimo lengvaisiais automobiliais taksi taisyklių patvirtinimo" pakeitimo

